HU Az Európai Unió Hivatalos Lapja C 170/5

AZ EGYRÉSZRŐL AZ AFRIKAI, KARIBI ÉS CSENDES-ÓCEÁNI ÁLLAMOK, MÁSRÉSZRŐL AZ EURÓPAI UNIÓ ÉS TAGÁLLAMAI ÁLTAL MEGKÖTÖTT PARTNERSÉGI MEGÁLLAPODÁS KÖZÖS PARLAMENTI KÖZGYŰLÉSE

A 2016. DECEMBER 20-I, KEDDI ÜLÉS JEGYZŐKÖNYVE

(2017/C 170/02)

Tartalom

1. Lukáš Parízek államtitkár, Kül- és Európaügyi Minisztérium (Szlovákia), az Európai Tanács soros elnökének nyilatkozata, 5

2. Lindsay F.P. Grant, a turizmusért, nemzetközi kereskedelemért, iparért és fogyasztási ügyekért felelős miniszter (Saint Kitts és Nevis), az AKCS Tanácsa soros elnökének nyilatkozata 5

3. A Tanácshoz intézett kérdések órája 6

4. Vita a Tanáccsal – felszólalás jelentkezés alapján 6

5. Az elnöki hivatali időre vonatkozó alkotmányjogi korlátok 6

6. A műhelymegbeszélések összefoglaló jelentései – felszólalás jelentkezés alapján 7

7. Közös erővel a 2030-ig tartó időszakra vonatkozó menetrend környezetvédelmi dimenziói és az éghajlatváltozásról szóló Párizsi Megállapodás végrehajtásáért 7

8. A jogellenes pénzmozgások hatása a fejlesztésfinanszírozásra 7

9. A kereskedelem szerepe a fenntartható fejlesztési célok elérésében 8

A 2016. DECEMBER 20-i, KEDDI ÜLÉS JEGYZŐKÖNYVE

(Az ülést 9.20-kor nyitják meg.)

ELNÖKÖL: Cécile Kashetu KYENGE

soros társelnök

1. Lukáš Parízek államtitkár, Kül- és Európaügyi Minisztérium (Szlovákia), az Európai Tanács soros elnökének nyilatkozata,

Lukáš Parízek a Kül- és Európaügyi Minisztérium (Szlovákia) államtitkára, az Európai Tanács soros elnöke hangsúlyozza a Közös Parlamenti Közgyűlésnek a demokratikus legitimitás megerősítésében, valamint a partnerség sokféleségének és erejének megerősítésében játszott kulcsfontosságú szerepét. Kiemeli a jövőbeli kihívásokat, és üdvözli a tényt, hogy az AKCS egyetért az EU-val a 2030-ig tartó időszakra vonatkozó fenntartható fejlesztési menetrend kiemelt területként való kezelésében.

A soros elnök még az alábbi témaköröket érinti: éghajlatváltozás, a biztonság és a fejlődés közötti kapcsolat, migrációs politika, demográfiai trendek és ifjúság. Hangsúlyozza azt is, hogy az új kihívások kezelése érdekében meg kell reformálni a közös intézményeket, és meg kell alapozni a szolidaritás, a partnerség és a megosztott felelősségvállalás elvén alapuló közös erőfeszítéseket.

2. Lindsay F.P. Grant, a turizmusért, nemzetközi kereskedelemért, iparért és fogyasztási ügyekért felelős miniszter (Saint Kitts és Nevis), az AKCS Tanácsa soros elnökének nyilatkozata

Lindsay F.P. Grant, a turizmusért, nemzetközi kereskedelemért, iparért és fogyasztási ügyekért felelős miniszter (Saint Kitts és Nevis), az AKCS Tanácsának soros elnöke vázolja a Cotonoui Megállapodás lejártát követő AKCS–EU-kapcsolatokról szóló AKCS-megbeszéléseket. Miközben jelentős földrajzi és politikai változások mentek végbe, a szegénység felszámolásának és a fenntartható fejlődés előmozdításának prioritása változatlan maradt. Az AKCS Tanácsa megtartotta az első eszmecserét az Európai Bizottságnak és az Unió külügyi és biztonságpolitikai főképviselőjének az AKCS–EU megújított partnerségről szóló közös nyilatkozatáról, amelyet alaposan át fog gondolni. Hangsúlyozza továbbá az AKCS-csoport folyamatos kötelezettségvállalását az EU-val fenntartott kapcsolatok és egységes csoportként való fennmaradása irányába.

3. A Tanácshoz intézett kérdések órája

14 kérdést tesznek fel az AKCS Tanácsának és 17-et az EU Tanácsának.

Az AKCS Tanácsa nevében Lindsay F.P. Grant válaszol a következő kérdésekre és kiegészítő kérdésekre:

6. sz. kérdés (Julie Ward) az élelmezésbiztonságról és táplálkozásról, különös hangsúlyt fektetve a nőkre és lányokra;

9. sz. kérdés (Arne Lietz) a panamai dokumentumokról;

11. sz. kérdés (Maria Lidia Senra Rodríguez) a tagállamok szerepvállalásáról egy, a vállalatokra és az emberi jogokra vonatkozó, jogilag kötelező erejű szerződés megkötésében és egy vállalati büntetőbíróság kialakításában;

14. sz. kérdés (David Martin, Maria Arena helyettesíti) a Kongói Demokratikus Köztársaságban kialakult politikai helyzetről;

Az 1., 2., 3., 4., 5., 7., 8., 10., 12. és 13. sz. kérdések szerzői nincsenek jelen.

Az EU Tanácsa nevében Lukáš Parízek válaszol a következő kérdésekre és kiegészítő kérdésekre:

17. sz. kérdés (Cécile Kashetu Kyenge) a Közép-afrikai Köztársaságban végbement fejleményekről;

20. sz. kérdés (David Martin, Maria Arena helyettesíti) a Kongói Demokratikus Köztársaságban kialakult politikai helyzetről;

24. sz. kérdés (Maria Lidia Senra Rodríguez) a tagállamok szerepvállalásáról egy, a vállalatokra és az emberi jogokra vonatkozó, jogilag kötelező erejű szerződés megkötésében és egy vállalati büntetőbíróság kialakításában;

25. sz. kérdés (Teresa Jiménez-Becerril Barrio) a Beninben alkalmazott gyermekmunkáról;

29. sz. kérdés (Julie Ward) az élelmezésbiztonságról és táplálkozásról, különös hangsúlyt fektetve a nőkre és lányokra;

31. sz. kérdés (Inama Nkenguzamateka, Burundi) az AKCS és EU közötti egyenlőtlen partnerségről.

A 19. sz. kérdés szerzője nem tesz fel kiegészítő kérdést.

A 15., 16., 18., 21., 22., 23., 26., 27., 28. és 30. sz. kérdések szerzői nincsenek jelen.

4. Vita a Tanáccsal – felszólalás jelentkezés alapján

Felszólalók: Anneli Jäätteenmäki, Anna Záborská, Davy Yama (Közép-afrikai Köztársaság), Babiker Mohamed Toum (Szudán), Arne Lietz, Julie Ward, Catherine Bearder, Magnus Kofi Amoatey (Ghána), Joachim Zeller, Bodil Valero, Mariya Gabriel és Cécile Kashetu Kyenge.

A kérdések a témakörök széles skáláját érintik, többek között a fejlesztési szempontú szakpolitikai koherenciával és a hivatalos fejlesztési támogatással kapcsolatos tagállami kötelezettségvállalásokat, az EU Szudánnal és a Közép-afrikai Köztársasággal folytatott együttműködését, a vadon élő állatok és növények jogellenes kereskedelmére vonatkozó uniós cselekvési tervet, az EU fejlesztési támogatását és a legális migrációval kapcsolatos kezdeményezéseket.

ELNÖKÖL: Louis MICHEL

Társelnök

5.

Az elnöki hivatali időre vonatkozó alkotmányjogi korlátok

Politikai Ügyek Bizottsága

Társelőadók: Ignazio Corrao és Tulia Ackson (Tanzánia)

Tulia Ackson (Tanzánia) ismerteti a jelentést és vázolja az AKCS ezzel kapcsolatos állásfoglalását.

Felszólalók: Pally Iriase (Nigéria), Joachim Zeller, Cécile Kashetu Kyenge, Mohamed Youssouf Goumaneh (Dzsibuti), Anneli Jäätteenmäki, Tesfaye Daba Wakjira (Etiópia), Uladi Mussa (Malawi), Bodil Valero, Ahamada Soukouna (Mali), Mohamed El Mokhtar Zamel (Mauritánia), Louis Aliot, Amadou Dioffo (Niger), Amos Fish Mahlalela (Dél-Afrika), Mariya Gabriel, Louis H. Straker (Saint Vincent és Grenadine-szigetek), Juan Fernando López Aguilar, Jacob Oulanyah (Uganda), Tadeusz Zwiefka, Ibrahim Rassin Bundu (Sierra Leone), Carlos Zorrinho, Dariusz Rosati, Derek Vaughan és Kristin de Peyron (EKSZ).

A tagok egyetértenek abban, hogy az alkotmányok a nép akaratát fejezik ki, ezért azokat tiszteletben kell tartani, azonban ha a nép úgy akarja, megváltoztathatók többek között az elnöki hivatali időre vonatkozóan. Számos tag hangsúlyozza azonban, hogy az ilyen jellegű változtatásokat a jövőbeli, nem pedig a hivatalban levő elnökökre kell alkalmazni. Néhány tag a hivatali idő korlátozása mellett érvel, azonban egyikük sem ellenzi az országok azon jogát, hogy a korlátozások érdekében vagy ellenében határozzanak.

Tulia Ackson (Tanzánia) lezárja a vitát.

6. A műhelymegbeszélések összefoglaló jelentései – felszólalás jelentkezés alapján

Julie Ward összefoglaló jelentést ad az alábbi műhelymegbeszélésről: „A kis- és középvállalkozások (kkv-k) megerősítése a munkahelyteremtés szempontjából”. Hangsúlyozza annak fontosságát, hogy különösen az AKCS-országokban bevonják kkv-k körébe a mikrovállalkozásokat, ezért így már mkkv-kről kell beszélni, amelyek a világon létrehozott öt új munkahelyből négyet tesznek ki. Az mkkv-k támogatása és a beruházások vonzása érdekében a műhelymegbeszélés számos kezelendő témakört nevezett meg: a bürokrácia csökkentése, a regionális integráció előmozdítása, a képzés- és kapacitásfejlesztés támogatása, a digitális gazdaság és a technológiamegerősítés nyújtotta előnyök kiaknázása, a korrupció és az infrastrukturális hiányosságok kezelése.

Felszólaló: Louis Michel, társelnök;

Bradly John Felix (Saint Lucia) szóbeli jelentés keretében számol be az alábbi műhelymegbeszélésről: „A kenyai kertészeti ágazat”. Hangsúlyozza a kertészeti ágazat fontos szerepét a kenyai gazdaságban és foglalkoztatásban. Az ágazat, amely termékeit az egész világra exportálja, magas szociális és környezetvédelmi normákkal dolgozik. Számos kihívással kell szembenéznie, többek között a külföldi növényegészségügyi szabványoknak való megfelelés magas költségeivel. A műhelymegbeszélés keretében helyszíni látogatásra is sor került a winchesteri virágkertészetbe.

(Az ülést 12.47-kor felfüggesztik, majd 15.08-kor folytatják.)

ELNÖKÖL: Netty BALDEH

Társelnök

7.

Közös erővel a 2030-ig tartó időszakra vonatkozó menetrend környezetvédelmi dimenziói és az éghajlatváltozásról szóló Párizsi Megállapodás végrehajtásáért

Eszmecsere Ibrahim Thiaw úrral, az ENSZ Környezetvédelmi Programjának (UNEP) ügyvezetőigazgató-helyettesével

Ibrahim Thiaw, az ENSZ Környezetvédelmi Programjának (UNEP) ügyvezetőigazgató-helyettese hangsúlyozza, hogy a Földön az emberi élet, a mezőgazdaság, a halászat és egyre inkább az energia alapját a természetes környezet képezi. Hangsúlyozza az éghajlatváltozás és egyrészt a környezetkárosodás, másrészt a konfliktusok, az instabilitás és a szegénység közötti kapcsolatot. Bár az AKCS-országok az éghajlatváltozás hatásainak leginkább kitett országok közé tartoznak, azért számos lehetőség is kínálkozik, különösen a megújuló energia használata és a tömegközlekedési infrastruktúra területén. E tekintetben az AKCS-országoknak meg kell próbálniuk túlszárnyalni a gazdag országok fejlődését.

Felszólalók: György Hölvényi, Jo Leinen, Catherine Bearder, Maria Lidia Senra Rodríguez, Tesfaye Daba (Etiópia), Michèle Rivasi, Emanuel Alberto Fernandes Barbosa (Zöld-foki-szigetek), Cecilia Ogwal (Uganda), Nicolas Bay, Babiker Mohamed Toum (Szudán), Esmond Edmund Forde (Trinidad és Tobago), Julie Ward, Arne Lietz és Domenico Rosa (Bizottság).

A tagok hangsúlyozzák az éghajlatváltozás fejlődő országokra gyakorolt hatását, a zöld gazdaságba való beruházás szükségességét, az energiamegtakarítást, a biológiai sokféleség csökkenésének megállítását, valamint a legkevésbé fejlett országok támogatását abban, hogy jövőbeli fejlődésüket dekarbonizálni tudják.

8.

A jogellenes pénzmozgások hatása a fejlesztésfinanszírozásra

Gazdasági Fejlesztési, Pénzügyi és Kereskedelmi Bizottság

Társelőadók: Theodor Dumitru Stolojan és Michel Kamano (Guinea)

Michel Kamano (Guinea) és Theodor Dumitru Stolojan ismerteti a jelentést, kiemelve a jogellenes pénzmozgások eredetét és a fejlődő országok gazdaságára és társadalmára kifejtett hatását. A tagok túlnyomórészt egyetértenek a jogellenes pénzmozgások, nevezetesen az adókijátszás és az adócsalás, a transzferárazással való visszaélés, valamint a szervezett bűnözés különböző formáinak elterjedtségében és eredetében.

Felszólalók: Mara Thompson (Barbados), György Hölvényi, Pally Iriase (Nigéria), Neena Gill, Louis Michel, Mohamed Y Goumaneh (Dzsibuti), Joyce Laboso (Kenya), Maria Lidia Senra Rodríguez, Michèle Rivasi, Amos Fish Mahlalela (Dél-Afrika), Andre Misiekaba (Suriname), Cecilia Ogwal (Uganda), Dariusz Rosati, Bogdan Brunon Wenta, Juan Fernando López Aguilar, Agustín Diaz de Mera és Domenico Rosa (Bizottság).

Néhány AKCS-tag óva int attól, hogy a nyersanyagokban szegény országok esetében annak érdekében szűkítsék a lehetőségeket, hogy fenntartsák pénzügyi szolgáltató iparágaikat. A többség azonban összehangolt nemzetközi erőfeszítéseket sürget a joghézagok megszüntetése, a nemzetközi együttműködés fokozása, a tényleges tulajdonos átláthatóságának drasztikus megemelése, a multinacionális vállalatok pénzmozgásait érintő és jelentéstételi kötelezettségei, valamint a jogtalanul szerzett javak visszaszerzésének előmozdítása érdekében. Hangsúlyozzák az AKCS- és OECD-országok kormányainak és magánszférájának közös felelősségét is.

Michel Kamano (Guinea) és Theodor Dumitru lezárják a vitát.

ELNÖKÖL: Mara THOMPSON (Barbados)

társelnök

9.

A kereskedelem szerepe a fenntartható fejlesztési célok elérésében

Kiinduló vita Mukhisa Kituyival, az ENSZ Kereskedelmi és Fejlesztési Konferencia (UNCTAD) főtitkárával

Mukhisa Kituyi, az ENSZ Kereskedelmi és Fejlesztési Konferencia (UNCTAD) főtitkára ismerteti a kereskedelem szerepét a fenntartható fejlesztési célok elérésében. Hangsúlyozza, hogy ha a kereskedelmet olyan szakpolitikákkal társítják, amelyek ösztönzik a beruházást és az infrastruktúra kiépítését, segítik az egyenlőtlenségek csökkentését, valamint támogatják az exportpiacok szabályozási követelményeinek teljesítését, az hozzájárulhat az emberek szegénységből való kiemeléséhez.

Felszólalók: Mmadi Hassani (Comore-szigetek), Daniel Caspary, Carlos Zorrinho, David Campbell Bannerman, Veikko Nekundi (Namíbia), Maria Lidia Senra Rodríguez, Amos Fish Mahlalela (Dél-Afrika), Michèle Rivasi, Juliet Kinyamatama (Uganda), Michael Gahler, Sebastian C. Kopulande (Zambia), Ole Christensen, Bogdan Brunon Wenta, Arne Lietz, Dariusz Rosati, Joachim Schuster, Julie Ward és Alessandro Tonoli (Bizottság).

Mukhisa Kituyi válaszol a felszólalók megjegyzéseire és kérdéseire, és egyetért a tagokkal abban, hogy a kereskedelem önmagában nem elegendő a szegénység felszámolásához, a globalizációt szabályozni kell és biztonsági hálóra van szükség. Felszólítja a tagokat, hogy játsszanak vezető szerepet a fenntartható fejlesztési célokkal összhangban álló politikák kialakításában, és győzzék meg az embereket, hogy továbbra is bízzanak a nemzetközi együttműködésben, és kezeljék a globalizáció negatív aspektusait. Néhány tag negatív véleményt fogalmaz meg a globális kereskedelem előnyeivel, valamint a szegényeknek és az AKCS-országoknak nyújtotta lehetőségekkel kapcsolatosan, miközben egyetért azzal, hogy be kell ruházni az infrastruktúrába és az AKCS-országoknak feljebb kell lépniük az értékláncban. Több tag is kijelenti, hogy a globális kereskedelmi rendszer nem alkalmazkodott teljes mértékben a globalizált gazdaságokhoz, néhányan pedig kritizálják a nemzetközi kereskedelmi szabályokat, amiért azok nem szolgálják a fejlődő országok legfőbb érdekeit.

(Az ülést 19.19-kor berekesztik.)